पुलिस पर मारपीट का आरोप, एसपी को शिकायत
खरगोन | शहर के औरंगपुरा निवासी नीलेश पिता मोहन चौहान ने अपने भाई के साथ पुलिस पर मारपीट का आरोप लगाया है। शिकायत में बताया कि बुधवार शाम करीब 5.30 बजे मेरा भाई संजय चौहान (22) खेत से आ रहा था। रास्ते में ग्राम सवपुरा नागदेवता के पास टांडाबरूड़ क्षेत्र में मेरे भाई को गोगावां थाना में पदस्थ होकर अवकाश पर रहे मनमोहन, विनीत जैन, भारत सोलंकी, रामसेवक गुर्जरन, रवि वर्मा ने जबरन मारपीट की। साथ ही मेरे भाई को पूछा कि जुआ कहां चलता है। जबकि मेरे भाई का किसी से लेनदेन नहीं है। डंडे से मारपीट की गई। मेरे भाई को अस्पताल में भर्ती किया। मामले में टीआई एमपी वर्मा ने बताया मुझे मामले की जानकारी नहीं है। जवानों ने मुझे कोई जानकारी नहीं दी है।
hin_Deva hin_Deva